GOROSPE ELEZKANO (EAJ, 2018-03-01):
Bai, lehenengo txandan utzi dot parte bat komentatu barik EH Bilduri erantzuna, baina beno, ez dozunez aukera izango erantzuna emoteko bakarrik aipatzea sakontasunean sartu barik  - uste dot ez litzatekela izango joko garbiegia zentzu horretan - .
Bai esatea zuk aipatu izan dozula diru bilketa hori nagusiagoa izatetik eta horrela da Madrilen hartutako akordioen ondorioa dala, eta bere momentuan izan bazira eta ajusteak urtero-urtero egin bazira, erabili dozun espresioa uste dot dala "hubieran sido unos ingresos estándar a lo largo de los años correspondientes".
Eta nik uste dot interpretatu ahal dozula oraingoan likidatu diranean eta ajusteak egiterakoan, guk daukagun zorpetzea, zorpetzea izan da zorpetze bat lortu dana azken urteetan eta zorpetzera zuzentzea, zorpetzea gutxiagotzera moduren batean izango litzateke erregularizatzea eta sarrera horrek bere urtera eroatea.
Eta aipatu izan dozu eta hau onartuko dauztazu, Pinedo anderea, baina esan behar dut. Klaro, eske esaten dozunean techo de gasto eta zure diskurtso guztia Aurrekontuen Egonkortasunaren Legeari buruz eta finantza jasangarritasunari buruz izan danean, ba zuek urte batzuek betiko erantzungo dotzut baina eske errealitatea da eta hemen bakoitzak bere errealitatea daroa aldea.
(...) Gipuzkoako Foru Aldundian egon zinenean gobernatzen eta "aiiii" orduko Helena Francok eta Gipuzkoako Foru Aldundiak ateratako arauak ze zorrotzak ziran Gipuzkoako udal guztientzat eskatuz (...).
Gogoratzen dozu Helena Franco esaten gendun orduko horretan Montororen ikaslerik onenetarikoa zala eta ze zorrotz Gipuzkoako udal guztiei eskatu bete behar zala Aurrekontu Egonkortasunaren eta Finantza Jasangarritasunaren Legea. Hori da errealitatea.
Bollain jauna, "con total transparencia" esaten dozu, baina zelan izan ahal da "se ha hecho el reparto al antojo del señor Azpiazu"? Ez da. Egin da gardentasun osoz, indarrean dagoen legedia betez, indarrean dagoen legedia zuk badakizu zein den, legegintzaldiko Dekretua, 1/2011, maiatzaren 24koa, Euskadiko Aurrekontu Araubidearen arloan indarrean diren lege xedapenen testu bategina onartzen duena eta Euskal Autonomia Erkidegoko Sektore Publikoko Fundazio eta Partzuergoei aplikatzen jakena.
Eta bertan daukazu IV. Kapituluan kredituak gaitzeko, 82. artikuluak diona, ez dotzut irakurriko, besteak beste ez daukadalako denborarik, eta 83. artikulua, eta bertan aipatzen da, zein den bete behar den legedia.
Eta horrela egiten da, baina gardentasun osoz. Lehenengo Herri Diru-bideen Euskal Batzordea izan zen urriaren 11an, orduan hartu ziren 91 milioi udalei zuzendutakoa eta doikuntza funtsarako 10 milioiak onartu ziren izango zirela.
Urriaren 20an Pinedo andreak sailburuari hemen egin zion galdera bat, galdetuz zertara zuzenduko ziren BEZaren doikuntza horretatik etorritako diruak. Galdera egin jakoz eta sailburuak erantzun izan dauz.
Azaroaren 2an hemen izan gendun eztabaida bat, Jaurlaritzak bidali zituelako iazko aurrekontuen Legea, 2017koa aldatzeko lege proiektu bat, langileei zor jakeen soldataren zati hori ordaindu ahal izateko.
Abenduaren 5ean, Gobernu kontseiluan onartu ziren Osasun Sailera, Hezkuntza Sailera eta Gobernantza Sailera, Itelazpira joango ziren zeintzuk izango ziren, hemen daukazu Dekretua, 260. dekretua eta hor zehazten da zehatz-mehatz zertara zuzentzen diren.
Abenduaren 19an berriro, beste Gobernu Kontseilu batean, eta hemen daukazu Dekretua publikatuta argitasun guztiz, eta gainera Irekian atera dodaz. Gura dautsut esan, guzti hau oso garden-gardena da eta erraz lortzeko, berriro egin ziren kreditu gaiketa horren zehaztasun guztiak dekozuz.
Horren ostean, hemen, otsailaren 13an izan zen II Herri Diru-bideen Euskal Batzordea eta ordutik aurrera, argi eta garbi Jaurlaritzak esan dau, 433.000 zorpetzea kentzera joango dira, euretatik parte bat finantza operazioetara joango da, 30 milioi euro onartuta egoana eta beste batzuk erremanenteetara.
Argi eta garbi guztia, legea betez.
Eskerrik asko.